open-index/open-wikipedia-markdown huggingface dataset:
სანა მინატოზაკი

მინი|სანა 2017 წელს, ფანებთან შეხვედრაზე

**სანა მინატოზაკი** (იაპ: **湊﨑 紗夏**; დაბ. 29  დეკემბერი, 1996) — ცნობილი როგორც სანა (კორ. **사나**; იაპ. **サナ**), იაპონელი მომღერალი, სამხრეთ კორეაში. არის სამხრეთ კორეული გოგონათა ჯგუფის, Twice-ის წევრი, დაარსებული 2015 წელს, JYP Entertainment-ის მიერ. 
### კარიერა 
#### ადრეული ცხოვრება 
სანა დაიბადა 29 დეკემბერს, 1996 წელს, *ტენოჯი-კუში* (ოსაკა, იაპონია). მან ადრეულ ასაკშივე გადაწყვიტა რომ სურდა მომღერლობა და ცეკვა-შთაგონებული კორეული ჯგუფის, Girls Generation მიერ. სანამ ტრენინგი დაიწყო EXPG-ში, ოსაკაში, 2009 წელს. თავდაპირველად მოღვაწეობა სურდა იაპონიაში, და არა სამხრეთ კორეაში. საშუალო სკოლის პერიოდში, *JYP Entertainment (JYPE)* თანამშრომელმა შენიშნა სავაჭრო ცენტრში და მიიწვია *JYP*-ის აუდიციაში მეორე დღეს. სანამ გაიარა აუდიცია და შეუერთდა კომპანიის სტაჟირების პროგრამას სამხრეთ კორეაში, 2012 წლის აპრილში. იგი ვარჯიშობდა სამ წელზე მეტს, სანამ საბოლოოდ დადებიუტდა ჯგუფ Twice-ში. 2012 წელს ცნობილი იყო, რომ იგი გახდებოდა ოთხწევრიანი გოგონათა ჯგუფის წევრი, რომელიც გათვლილი იქნებოდა იაპონიის ბაზარზე, მაგრამ ჯგუფის გეგმები ნაწილობრივ გაუქმდა, იაპონიასა და კორეას შორის არსებული დაძაბულობის გამო, ლიანკურის კუნძულების დავის შემდეგ; მოგვიანებით სანას დებიუტი დაიგეგმა ექვსწევრიან ჯგუფში, სახელწოდებით *6Mix* მაგრამ ჯგუფის დებიუტი ასევე გაუქმდა *MV Sewol*-ის ჩაძირვის გამო. 2014 წელს სანა გამოჩნდა Got7-ის მუსიკალურ კლიპში, სახელწოდებით *"A"*.

#### 2015– დან დღემდე: Sixteen, Twice, solo activities, და MiSaMo 
*2015 წელს* სანამ მონაწილეობა მიიღო მუსიკალურ შოუში, სახელად *Sixteen*, რეალით სატელევიზიო სერიალში, Twice-ის წევრების დასადგენად. თექვსმეტი კონკურსანტიდან სანა შეირჩა როგორც ახლადშექმნილი გოგონების ჯგუფის ცხრა წევრიდან ერთ-ერთი. მან ოფიციალური დებიუტი შეასრულა Twice-თან ერთად, 2015 წლის ოქტომბერში, სიმღერით *"Like Ooh-Ahh".*
2021 წლის თებერვალში სანა გახდა Twice-ის პირველი წევრი, რომელმაც გამოუშვა სოლო სინგლი მას შემდეგ, რაც მან გააშუქა იაპონური ჯგუფის Kobukuro-ს 2020 წლის სინგლი *"Sotsugyou"*. 

2023 წლის 9 თებერვალს *JYPE*-მ გამოაცხადა რომ სანა, ჯგუფის წევრებთან, მომოსა და მინასთან ერთად, ოფიციალურად დადებიუტდებოდა იაპონიაში 26 ივლისს, როგორც Twice-ის ქვედანაყოფი, სახელად MiSaMo, გაფართოებული EP-ით, სახელწოდებით *"Masterpiece"*. ტრიოს დებიუტამდე, 25 იანვარს, გამოუშვეს სიმღერა *"Bouquet"*, როგორც *TV Asahi*-ს დრამატული სერიალის ''"Liaison: Children's Heart Clinic"'' საუნდტრეკის ნაწილი.

## იხილეთ აგრეთვე
* Twice (ჯგუფი)
* JYP
## რესურსები ინტერნეტში
* Everything to Know About K-Pop Group Twice 
* 트와이스 뽑힐 때 아무 생각이 없었다
* Who Is TWICE's Sana? The Talented Singer Is Fierce Both On Stage And Off
*  3 Japanese Girls at the Top of K-Pop: Taking off to K-Pop Land

კატეგორია: 2015 წელი მუსიკაში
კატეგორია: კორეული მუსიკა
კატეგორია: სამხრეთკორეული მუსიკალური ჯგუფები
კატეგორია: კორეელი მუსიკოსები
კატეგორია: იაპონელები
კატეგორია: იაპონელი მუსიკოსები
კატეგორია: იაპონური მუსიკა
კატეგორია:ცოცხალი ადამიანები
დავით მორგოშია

**დავით მორგოშია** (დ. 18 სექტემბერი, 1992, თბილისი, საქართველო) — ქართველი დიპლომატი და თანამდებობის პირი. 2025 წლის 11 მარტიდან 16 ივლისამდე იყო აფხაზეთის ავტონომიური რესპუბლიკის მთავრობის აპარატის უფროსი.

## ბიოგრაფია
დავით მორგოშია 2010-2015 წლებში სწავლობდა ივანე ჯავახიშვილის სახელობის თბილისის სახელმწიფო უნივერსიტეტში, ზუსტ და საბუნებისმეტყველო მეცნიერებათა ფაკულტეტზე, გეოგრაფიის სპეციალობით. 2015-2018 წლებში დაამთავრა მილანის წმინდა გულის კათოლიკური უნივერსიტეტი და მიენიჭა ევროპისა და საერთაშორისო პოლიტიკის მაგისტრის წოდება.

2018 წელს იყო იტალიის რესპუბლიკაში საქართველოს ელჩის მრჩევლის ასისტენტი, შემდეგ საქართველოს საგარეო საქმეთა სამინისტროს აზიისა და ოკეანეთის დეპარტამენტის სტაჟიორი. 2019-2021 წლებში საერთაშორისო სამეცნიერო ჟურნალ „ბიზნეს-ინჟინერინგის“ ფრილანს-მკვლევარი. 2021 წელს მუშაობდა შპს „კომპ-მასტერში“ იმპორტის ხელმძღვანელად. 2021-2022 წლებში 
სააქციო საზოგადოება „კარტოგრაფიის“ გლობუსის სპეციალისტი. 2021 წელს იყო სავაჭრო სააგენტოს, შპს „NEW WAY/ნიუ ვეი“ თანადამფუძნებელი. 2022-2023 წლებში „Concentrix USA“-ში Spotify-ს მომხმარებელთა იტალიურენოვანი მხარდამჭერი. 2023-2024 წლებში მუშაობდა კომპანია „TNET“-ში ფრონტ-ენდ დეველოპერად. 2024-2025 წლებში იყო აფხაზეთის ავტონომიური რესპუბლიკის განათლებისა და კულტურის მინისტრი.

2025 წლის 11 მარტს აფხაზეთის ავტონომიური რესპუბლიკის მთავრობის აპარატის უფროსად დაინიშნა.

## იხილეთ აგრეთვე
*ჯუმბერ ბეთაშვილი

## რესურსები ინტერნეტში
*აფხაზეთის ავტონომიური რესპუბლიკის მთავრობის აპარატის უფროსი 

## სქოლიო
კატეგორია:აფხაზეთის ავტონომიური რესპუბლიკის მთავრობის წევრები
კატეგორია:დაბადებული 1992
კატეგორია:დაბადებული 18 სექტემბერი
რომის პანთეონი

300px|მინი
**რომის პანთეონი** — II საუკუნიდან ძველი რომაული ტაძარი და 609 წლიდან კათოლიკური ეკლესია (, წმინდა მარიამისა და წამებულთა ბაზილიკა), რომი, იტალია. ეს არის, ყველაზე ცნობილი და არქიტექტურულად ყველაზე გავლენიანი როტონდა.

პანთეონი აშენდა ადრეული ტაძრის ადგილზე, რომელიც დაკვეთილი იყო მარკუს ვიფსანიუს აგრიპას მიერ ავგუსტუსის მმართველობის დროს (ძვ. წ. 27-ახ. წ. 14). მას შემდეგ, რაც ორიგინალი დაიწვა, ამჟამინდელი შენობა შეუკვეთა იმპერატორმა ადრიანემ და სავარაუდოდ  ააგეს დაახლოებით ახ. წ. 126 წელს. მისი მშენებლობის თარიღი გაურკვეველია, რადგან ადრიანემ გადაწყვიტა ახალ ტაძარზე შეენარჩუნებინა ძველი ტაძრის წარწერა, რომელიც აგრიპას მიერ იყო შექმნილი. 

შენობა გეგმაში მრგვალია, გარდა პორტიკისა, რომელიც გამოირჩევა დიდი გრანიტის კორინთული სვეტებით ფრონტონის ქვეშ. მართკუთხა ვესტიბიული აკავშირებს პორტიკს როტონდასთან, რომელიც კოფრირებული ბეტონის გუმბათის ქვეშაა, ცენტრალური ღიობით (ოკულუსი) ცისკენ. თითქმის ორი ათასი წლის შემდეგ მისი აშენებიდან, პანთეონის გუმბათი კვლავ მსოფლიოში უდიდესია არმირების გარეშე ბეტონის გუმბათებს შორის. სიმაღლე ოკულუსამდე და შიდა წრის დიამეტრი ერთნაირია, 43 მეტრი. 

ეს არის ყველაზე კარგად შენახული ძველი რომაული შენობება დიდწილად იმიტომ, რომ იგი უწყვეტად გამოიყენებოდა მთელი თავისი ისტორიის განმავლობაში. VII საუკუნიდან არის ეკლესია წმინდა მარიამისა და წამებულთა სახელზე, ცნობილი როგორც „სანტა მარია როტონდა“. მოედანი პანთეონის წინ იწოდება პიაცა დელა როტონდად. პანთეონი არის სახელმწიფო საკუთრება, რომელსაც მართავს იტალიის კულტურული მემკვიდრეობისა და ტურიზმის სამინისტრო. 2013 წელს ექვს მილიონზე მეტი ადამიანი ესტუმრა.

პანთეონის დიდი წრიული გუმბათოვანი ცელა, კონვენციური ტაძრის პორტიკოს ფასადით, უნიკალური იყო რომაულ არქიტექტურაში. მიუხედავად ამისა, ის გახდა სტანდარტული მაგალითი, როცა კლასიკური სტილები აღორძინდა, და მრავალჯერ დააკოპირეს მოგვიანებით არქიტექტორებმა.

## რესურსები ინტერნეტში
* Official webpage from Vicariate of Rome website (archived 16 September 2015)
* "Beggar's Rome" – A self-directed virtual tour of St. Maria ad Martyres (Pantheon) and other Roman churches
* Pantheon Live Webcam, Live streaming Video of the Pantheon
* Pantheon Rome, Virtual Panorama and photo gallery
* Pantheon, article in Platner's *Topographical Dictionary of Ancient Rome*
* Pantheon Rome vs Pantheon Paris. .
* Tomás García Salgado, "The geometry of the Pantheon's vault"
* Pantheon at Great Buildings/Architecture Week website (archived 15 March 2008)

## სქოლიო
კატეგორია:რომის ღირსშესანიშნაობები
ედიტ ბულვერ-ლიტონი (ლიტონის გრაფინია)

**ედიტ ბულვერ-ლიტონი, ლიტონის გრაფინია**, (დ. 15 სექტემბერი, 1841 — გ. 17 სექტემბერი, 1936) — ბრიტანელი არისტოკრატი. რობერტ ბულვერ-ლიტონის, ლიტონის პირველი ერლის, ინდოეთის გენერალ-გუბერნატორის ცოლი. მეუღლის გარდაცვალების შემდეგ იყო დედოფალ ვიქტორიას სამეფო კარის წარმომადგენელი. მისი ერთ-ერთი ქალიშვილი სუფრაჟისტი კონსტანცა ბულვერ-ლიტონი გახლდათ. 
## ცხოვრება 
ედიტ ვილერსი 1841 წლის 15 სექტემბერს, არისტოკრატ ვილერსების ოჯახში დაიბადა. იყო ედვარდ ერნესტ ვილერსისა (1806—1843) და ელიზაბეტ შარლოტა ლიდლის ქალიშვილი. იყო ჯორჯ ვილერსის შვილიშვილი და ჯორჯ ვილერსის, კლარენდონის მეოთხე ერლის დისშვილი. მისი პრერაფაელიტური სტილის პორტრეტი, როდესაც გოგონა 21 წლის იყო, ჯორჯ ფრედერიკ უოტსმა შეასრულა.

იმ დროისთვის ის ოჯახის ერთადერთი გაუთხოვარი ქალიშვილი იყო, რადგან მისი ტყუპისცალი და, ელიზაბეთი, ჰენრი ლოხზე, ლოხის პირველ ბარონზე, 1862 წელს დაქორწინებულიყო. იგი გაწვრთნილი იყო ცეკვაში, მუსიკასა და ხელოვნებაში, მაგრამ არასდროს არ მიეღო სტრუქტურირებული განათლება. 

ედიტი ქმარს, ამ უკანასკნელის დიპლომატიური კარიერის განმავლობაში, მუდამ თან ახლდა. ამის გამო, მათი ზოგიერთი შვილი უცხოეთში დაიბადა.

წყვილს შვიდი შვილი შეეძინა: 
* ედვარდ როულენდ ჯონ ბულვერ-ლიტონი (1865–1871) 
* ლედი ელიზაბეტ ედიტ „ბეტი“ ბულვერ-ლიტონი 1876 ​​წელს მან შიმლაში ვაჟი, ვიქტორი, გააჩინა. ის მისი ვაჟებიდან მესამე იყო, მაგრამ უფროსები - ედვარდი და ჰენრი ჩვილობაში, 1871 და 1874 წლებში დაღუპულიყვნენ.  ვიქტორი და ედიტის ნაბოლარა ნევილი, რომელიც 1879 წელს დაიბადა, ერლდომის მომავალი მემკვიდრეები გახდებოდნენ. ედიტი ასევე დაჯილდოვდა საპატიო ლედის წოდებით, ვიქტორიასა და ალბერტის სამეფო ორდენით. ედიტმა და მისმა ქალიშვილებმა ინდოეთის სამეფო კარს ახალი ელფერი შესძინეს, სამოსი პარიზიდან შეუკვეთეს, ხოლო ქალთა განათლებას მხარი დაუჭირეს.

## სამეფო კარზე
ამ ყველაფრის შემდეგ, ედიტს შემოსავალი მოაკლდა. 1895 წელს იგი დედოფალ ვიქტორიას ფრეილინა გახდა, და დაიკავა ის თანამდებობა, რომელსაც წარსულში როქსბურგის ჰერცოგინია სუსანას ეჭირა. ის ამ ადგილს პირადად დედოფლის მოთხოვნით ინარჩუნებდა, წელიწადში 300 ფუნტს იღებდა, და ვალდებულებებს რვა სხვა არისტოკრატ ქალბატონთან ერთად ასრულებდა. 1897 წელს, 2 ივლისს, ის იყო ერთ-ერთი სტუმარი დევონშირის ჰერცოგინიას ბრილიანტის საიუბილეო მასკარადზე.

როდესაც ვიქტორია გარდაიცვალა, ედიტი მის ცხედართან ერთად, ლონდონიდან ვინძორში გაემგზავრა. შემდეგ მას დედოფალ ალექსანდრას მსახურის თანამდებობა 1905 წლამდე, პენსიაზე გასვლამდე ეჭირა. 
## ლიტერატურა
*
## რესურსები ინტერნეტში
*
## სქოლიო
კატეგორია:გარდაცვლილი 17 სექტემბერი
კატეგორია:დაბადებული 15 სექტემბერი
კატეგორია:დაბადებული 1841
კატეგორია:გარდაცვლილი 1936
კატეგორია:XX საუკუნის ინგლისელი ქალები
კატეგორია:XIX საუკუნის ინგლისელი ქალები
კატეგორია:ლონდონში დაბადებულები
ფესხან ჯალილი

**ფესხან ჯალილი** (; ნამდვილი სახელი: ჯალილ მაშადი სულეიმან ოღლუ; 1895, შუშა – 1949, ბარდა) — XIX–XX საუკუნის აზერბაიჯანელი მომღერალი-სიმღერების ავტორი, ყარაბაღის მუღმის სკოლის წარმომადგენელი.

## ბიოგრაფია 
ჯალილ მაშადი სულეიმან ოღლუ 1895 წელს ქალაქ შუშაში დაიბადა. მიუხედავად იმისა, რომ განათლება მედრესეში მიიღო. 10–12 წლის ასაკში მიატოვა სკოლა, მონაწილეობდა კონცერტებში თავის ძმასთან, მომღერალ მურსალთან ერთად. მასზე გავლენა მოახდინა მალიბეილი ჰამიდისა და ზაბულ გასიმის სპექტაკლებმა და ცდილობდა ამ მომღერლების მსგავსად ემღერა.

როდესაც ჯალილი 15-16 წლის იყო, მამამისმა იგი თეატრალურ სპექტაკლებსა და ქორწილებში მიჰყავდა. აშუღური სიმღერების შესრულების გამო ადგილობრივ მოსახლეობაში მას „აშიკ ჯალილსაც“ უწოდებდნენ.

## სქოლიო
უილარდ ვან ორმან კვაინი

**უილარდ ვან ორმან კვაინი** ( ; დ. 25 ივნისი, 1908, აკრონი, ოჰაიო — 25 დეკემბერი, 2000, ბოსტონი, მასაჩუსეტსი) — ამერიკელი ფილოსოფოსი და ლოგიკოსი, ანალიტიკური ფილოსოფიის წარმომადგენელი.

დაამთავრა ჰარვარდის უნივერსიტეტი (1932), იყო ალფრედ ნორთ უაიტჰედის მოწაფე. ასწავლიდა ამავე უნივერსიტეტში (1936–1978, პროფესორი 1948 წლიდან). განიცადა პრაგმატიზმის გავლენა, ასევე ლოგიკური პოზიტივიზმისა (1930-იანი წლების დასაწყისში ვენის წრის წევრი იყო), რომლის დოქტრინაც შემდგომში თავადვე გააკრიტიკა. 1951 წელს სტატიაში „ემპირიზმის ორი დოგმა“ პირველ რიგში გამოვიდა ანალიტიკური და სინთეტიკური წინადადებების გამიჯვნის წინააღმდეგ (პირველის ჭეშმარიტება დამოკიდებულია მხოლოდ მასში შემავალი ტერმინების მნიშვნელობაზე, მეორე კი ეფუძნება ფაქტებს); მეორე მხრივ შეეწინააღმდეგა წინადადების აზრის დაყვანას მასში შემავალი იმ ტერმინების მნიშვნელობებამდე, რომლებიც მიუთითებენ სუბიექტის უშუალო გრძნობით გამოცდილებაზე. ამ „დოგმების“ წყაროდ კვაინი ხედავდა მცდარ დაშვებას, რომელიც გულისხმობს ცალკეული წინადადებების განხილვას ენობრივი სისტემის ან თეორიის მთლიან კონტექსტში მათი როლის განყენებულად წარმოდგენით.

წარმოსახავდა რა თავის ფილოსოფიურ პოზიციას ნატურალიზმად, კვაინი ფართოდ იყენებდა ლინგვისტიკის, ანთროპოლოგიის, ბიჰევიორისტული ფსიქოლოგიის მონაცემებს. ენას განიხილავდა ადამიანის ქცევის უმნიშვნელოვანეს ფორმად, ხოლო მეცნიერებას ორგანიზმის გარემოსთან შეგუების ერთ-ერთი გზად. ნოამ ჩომსკის (ხომსკის) ლინგვისტიკურ ნატივიზმს კვაინმა დაუპირისპირა მოძღვრება ენის, როგორც ვერბალური ქცევისკენ მიმართული შეძენილი დისპოზიციების შესახებ. მან შემოიტანა „სტიმულური მნიშვნელობის“ ცნება, რაც გულისხმობს იმ გარე სტიმულების ერთობლიობას, რომლებიც იწვევენ თანხმობას ან უარყოფას გამოთქმულ ფრაზასთან მიმართებით, და ამასთან დაკავშირებით გამოიკვლია სინონიმიის, როგორც ასეთი მნიშვნელობების იგივეობის პრობლემა ერთ ენაზე მოსაუბრე ადამიანებისთვის. ფორმალური ლოგიკის შრომებში კვაინი იცავდა ექსტენსიონალურ მიდგომას და აკრიტიკებდა ინტენსიონალურ ლოგიკებს (მოდალური ლოგიკის ჩათვლით).

დიდი რეზონანსი გამოიწვია კვაინის კვლევებმა ონტოლოგიის სფეროში, რომლის ხასიათიც, კვაინის მიხედვით, განისაზღვრება ენის „კონცეპტუალური სქემით“. ექსტენსიონალური ლოგიკის ენაზე კვაინმა ჩამოაყალიბა ცნობილი თეზისი: „არსებობა ნიშნავს იყო დაკავშირებული ცვლადის მნიშვნელობა“ („To be is to be the value of a variable“). ამა თუ იმ თეორიის მიღებისას უპირატესობა ენიჭება იმ ონტოლოგიებს, რომლებიც აკმაყოფილებენ სიმარტივის, ეკონომიურობის და სამეცნიერო ცოდნის არსებულ კორპუსთან უკეთესად თანხვედრის კრიტერიუმებს. ონტოლოგიურ პრობლემატიკას უკავშირებდა ენების (ბუნებრივის თუ ხელოვნურის) თარგმნადობის საკითხს და ხაზს უსვამდა პრინციპულად „განუსაზღვრელ თარგმანს“ „რადიკალურად“ განსხვავებული ენების შემთხვევაში; აღნიშნავდა რეფერენციის, ანუ სიტყვისა და ამ სიტყვით აღნიშნული ცნების დამოკიდებულების „გაუმჭვირვალობას“ („ონტოლოგიური განუსაზღვრელობის“ თეზისი).

## სქოლიო 
კატეგორია:XX საუკუნის ამერიკელი ფილოსოფოსები
კატეგორია:ამერიკელი ათეისტები
კატეგორია:ათეისტი ფილოსოფოსები
კატეგორია:ემპირისტები
კატეგორია:ჰარვარდის უნივერსიტეტის კურსდამთავრებულები
კატეგორია:მატერიალისტები
კატეგორია:ონტოლოგები
კატეგორია:ამერიკის ფილოსოფიური საზოგადოების წევრები
იავარ კელენტერლი

**იავარ კელენტერლი** (; 1902–1979) – აზერბაიჯანელი ხანენდე და მუღამის შემსრულებელი, აზერბაიჯანის სსრ დამსახურებული არტისტი (1939).

## ბიოგრაფია 
1902 წლის 26 მარტს შამახიში, ბაქოს გუბერნიაში (თანამედროვე აზერბაიჯანი) დაიბადა. ხოდავერდი კელენტერლიზე დაქორწინებული იყო. 1924 წელს შეხვდა კომპოზიტორ მუსლიმ მაგომაევს, რომელმაც შთააგონა მუსიკალური კარიერისკენ.

1932-1937 წლებში იყო აზერბაიჯანის რადიოს სოლისტი, 1937-1941 და 1945-1951 წლებში – აზერბაიჯანის ოპერისა და ბალეტის სახელმწიფო თეატრის სოლისტი. შესრულებული აქვს როლები მუღამ-ოპერებში. მუღამებთან ერთად ასრულებდა აზერბაიჯანულ ხალხურ სიმღერებს.

1979 წლის 5 თებერვალს ბაქოში გარდაიცვალა.

## სქოლიო
კატეგორია:აზერბაიჯანის სსრ-ის დამსახურებული არტისტები
კატეგორია:ბაქოში გარდაცვლილები
საკინა ისმაილოვა

**საკინა გულუ კიზი ისმაილოვა** (; დ. 24 თებერვალი, 1956, ბაქო) — აზერბაიჯანელი მომღერალი, მუღამის შემსრულებელი, აზერბაიჯანის სახალხო არტისტი (1992).

## ბიოგრაფია 
საკინა ისმაილოვა დაიბადა 1956 წლის 24 თებერვალს ბაქოში დაიბადა. სკოლის წლებში მონაწილეობდა სამოყვარულო სპექტაკლებში, ასრულებდა საბავშვო სიმღერებს, ტასნიფებსა და მუღამებს. აბილოვის სახელობის კულტურის სახლში შეისწავლა აკორდეონზე დაკვრა.

1974 წელს დაამთავრა სკოლა და ბაქოს ასაფ ზეინალის სახელობის მუსიკალურ კოლეჯში ჩაირიცხა, სადაც მუღამს ნარიმან ალიევის კლასში სწავლობდა. მისი მასწავლებლებს შორის ცნობილი მუღამის შემსრულებელი გაჯიბაბა გუსეინოვიც იყო.

კოლეჯის დასრულების შემდეგ საკინა ისმაილოვა სოლისტად აზერბაიჯანის ოპერისა და ბალეტის სახელმწიფო აკადემიურ თეატრში მიიწვიეს. 1980 წელს დებიუტი ლეილის როლით ოპერაში „ლეილა და მეჯნუნი“ ჰქონდა.

1982 წელს პირველად გაემგზავრა საფრანგეთში, სადაც მონაწილეობა მიიღო ფოლკლორულ ფესტივალში Gala de Palace. შემდგომ წლებში საკინა ისმაილოვამ იმოგზაურა და კონცერტები გამართა მსოფლიოს მრავალ ქვეყანაში.

1990 წელს აზერბაიჯანის კულტურისა და ხელოვნების სახელმწიფო უნივერსიტეტი დაამთავრა. 2000 წელს სწავლა განაგრძო ბაქოს მუსიკალურ აკადემიაში, მუღამის სიმღერის განყოფილებაში. 2001-ლი წლიდან, აზერბაიჯანის ეროვნული კონსერვატორიის დაარსების შემდეგ, იქ ასწავლის სოლო სიმღერის განყოფილებაში. გარდა ამისა, არის პედაგოგი აზერბაიჯანის კულტურისა და ხელოვნების სახელმწიფო უნივერსიტეტშიც.

საკინა ისმაილოვა იყო პირველი ქალი ხანენდე, რომელმაც მუღამი გაელზე შეასრულა. ასევე, პირველმა შექმნა მუღამის ქალთა ტრიო, რომელთან ერთადაც არაერთ საერთაშორისო სცენაზე გამოვიდა.

## სქოლიო
კატეგორია:აზერბაიჯანის სსრ-ის დამსახურებული არტისტები
კატეგორია:აზერბაიჯანის დიდების ორდენის კავალრები
კატეგორია:ცოცხალი ადამიანები
კატეგორია:ბაქოში დაბადებულები
მამედყული შუშინსკი

**მამედყული შუშინსკი** (, 1874 – მარტი 1929) — XIX–XX საუკუნეების აზერბაიჯანელი მომღერალი-ხანანდა, ყარაბაღის მუღამ სკოლის წარმომადგენელი.

## ბიოგრაფია 
მამედყული დაიბადა 1874 წელს შუშაში, გურდლარის უბანში. მას ზედმეტსახელად „დაბახ (მთრიმლავი) მამედყულის“ ეძახდნენ, რადგან ოჯახის მსგავსად ამ საქმიანობით იყო დაკავებული. მამედყული, რომელმაც პირველი განათლება შუშაშივმიიღო, შეუერთდა მეთარე შუშულუ გრიკორის ჯგუფს. მამედყული, რომელიც მამამ მირ მოჰსუნ ნავვაბის სკოლაში გაგზავნა, სამი წელი მუღამს სწავლობდა, 19 წლის ასაკში კი ყარაბაღის მუსიკალურ შეკრებებზე სიმღერა დაიწყო. 20 წლის ასაკში მონაწილეობდა წვეულებებში მეთარე გრიკორთან, აკორდეონისტ ისი ბეისთან ერთად და თავისებურად მღეროდა „ყარაბაღის შიქასტას“.

1913 წელს მამედყულიმ, რომელიც კიევში მიიწვიეს სააქციო საზოგადოება „ექსტრაფონმა“ შაკილი ალასგართან, კეჩაჩიოღლუ მუჰამედთან, ისლამ აბდულაევთან, სეიდ შუშინსკისთან ერთად, ტარზენ არსენ იარამიშევისა და ქამანჩას მოთამაშე მოსე ყულიანსის თანხლებით, ჩაწერა მუღამები.

ხანანდა მამედყული შუშინსკი 1929 წლის მარტში შუშაში 55 წლის ასაკში გარდაიცვალა.

## სქოლიო
დიუზქოი (ფინდიქლის რაიონი)

**დიუზქოი** () — სოფელი ფინდიქლის რაიონში, რიზეს პროვინცია, თურქეთი. 2017 წელს სოფელი არდეშენის რაიონიდან ფინდიქლის რაიონში გადავიდა. მოსახლეობა 42 ადამიანი (2021).

## ისტორია
სოფლის ძველი სახელი ლაზურად იყო ღესტი.

## სქოლიო
კატეგორია:ფინდიქლის რაიონის სოფლები
კატეგორია:ლაზური დასახლებები თურქეთში
სარა კადიმოვა

**სარა კადიმოვა** (1922–2005) – აზერბაიჯანელი მომღერალი, ხანენდე, აზერბაიჯანის სსრ სახალხო არტისტი (1963).

## ბიოგრაფია 
დაიბადა ბაქოში, მისი ოჯახი წარმოშობით აღდამის რაიონიდან იყო. 13 წლიდან მონაწილეობდა სამოყვარულო სპექტაკლებში, სადაც მოღვაწეობდა ახმედ ბაკიხანოვის ხელმძღვანელობით. 1938 წელს შევიდა ბაქოს სამედიცინო კოლეჯში, სადაც ასევე ხელოვნებაში აქტიურად ჩართული იყო.

1939 წელს წარმატებით გამოსულმა ხალხური ხელოვნების ოლიმპიადაზე, უზეირ ჰაჯიბეოვის რეკომენდაციით ასაფ ზეინალის მუსიკალურ სკოლაში სწავლა განაგრძო. მასზე გავლენა მოახდინეს სეიდ და ხან შუშინსკიმ.

1940-1941 წლებში იყო აზერბაიჯანის სახელმწიფო საესტრადო სცენის სოლისტი, 1941-1978 წლებში – მ. მაგომაევის სახელობის ფილარმონიის სოლისტი. 1939 წლიდან ასრულებდა ლეილის როლს ოპერაში „ლეილი და მაჯნუნი“, 1957-1962 წლებში იყო ოპერისა და ბალეტის თეატრის სოლისტი, სადაც განასახიერა ასლი („ასლი და კერემი“) და შაჰსენემი („აშუღ-გარიბი“).

მის რეპერტუარში წამყვანი ადგილი ეკავა მუღამებს („შური“, „შაჰნაზი“, „გატარი“), ხალხურ სიმღერებსა და აზერბაიჯანელი კომპოზიტორების ნაწარმოებებს. 1959 წელს მოსკოვში შეასრულა „ყარაბაღის შიკესტე“ ხან შუშინსკისთან ერთად.

1959 წლიდან აქტიურად გამოდიოდა როგორც აზერბაიჯანში, ასევე საზღვარგარეთ (ერაყი, ირანი, ლიბანი, ალჟირი და სხვა).

გარდაიცვალა 2005 წლის 12 მაისს ბაქოში და დაკრძალეს ღირსების ხეივანში. მისი ვაჟი, აკიფ ისლამ-ზადე, ასევე ცნობილი მომღერალია.

## სქოლიო
კატეგორია:ბაქოში გარდაცვლილები
კატეგორია:ბაქოში დაბადებულები
იაგუთ აბდულაევა

**იაგუთ აბდულაევა** (; დ. 1953) – მუღამისა და აზერბაიჯანული ხალხური სიმღერების შემსრულებელი, აზერბაიჯანის რესპუბლიკის დამსახურებული არტისტი (2006), აზერბაიჯანის კულტურისა და ხელოვნების სახელმწიფო უნივერსიტეტის ასოცირებული პროფესორი.

## ბიოგრაფია 
იაგუთ ბაბაკიშ გიზი აბდულაევა დაიბადა 1953 წელს, ქალაქ ჯაბრაილის იარაჰმადლის უბანში. 1978 წლიდან მუშაობს აზერბაიჯანის სახელმწიფო ხელოვნების ინსტიტუტის ვოკალურ განყოფილებაში, სადაც მუღამსა და ხალხურ სიმღერებს ასწავლის.

ტელევიზიაში პირველი გამოჩენის შემდეგ, 1982 წელს მიიწვიეს აზერბაიჯანის ოპერისა და ბალეტის სახელმწიფო აკადემიურ თეატრში, სადაც წარმატებით შეასრულა ლეილის როლი ოპერაში "ლეილი და მაჯნუნი", არაბზანგის პარტია "შაჰ ისმაილში" და სანის როლი "გელინ ქაიაში".

მისი სოლო კონცერტები შესულია აზერბაიჯანის ტელევიზიის "ოქროს ფონდში", ხოლო რადიოფონდში დაცულია ასობით ჩანაწერი ხალხური სიმღერების, ტასნიფებისა და მუღამების შესრულებით.
2023 წლის 13 დეკემბერს, აზერბაიჯანის კულტურისა და ხელოვნების სახელმწიფო უნივერსიტეტის 100 წლის იუბილესთან დაკავშირებით, დაჯილდოვდა „შრომის“ III ხარისხის ორდენით.
იაგუთ აბდულაევა წარმატებით გამოდიოდა მრავალ ქვეყანაში, მათ შორის გერმანიაში, პოლონეთში, უნგრეთში, ბულგარეთსა და თურქეთში.

## სქოლიო
ფილიპე ბეთლემელი

**ფილიპე ბეთლემელი** (X ს.) — ქართველი ჰიმნოგრაფი. სინის მთის ხელნაწერებმა შემოგვინახეს მისი ერთადერთი საგალობელი, რომლის კიდურწერილობაცაა „ფილიპე ბეთლემი“. ამ საგალობელში ფილიპე ბეთლემელი ხოტბას ასხამს ღვთისმშობლის მიერ მაცხოვრის შობას ბეთლემში. ნაწარმოებს ლაიტმოტივად სდევს ავტორის ვედრება ღვთისმშობლისადმი.

ეს საგალობელი შედგება 13 ტაეპისგან; ყოველი ტაეპის ბოლო სიტვა წოდებით ბრუნვაში არის დასმული. შოთა რუსთაველის „ვეფხისტყაოსნის“ მსგავსად, თითოეულ ტაეპში გვხვდება 16 მარცვალი. მიუხედავად იმისა, რომ აქ ჯერ არ გვხვდება საბოლოოდ ჩამოყალიბებული 16-მარცვლიანი საზომი, ამ საგალობლით დასტურდება ამ სალექსო ფორმის ჩანასახის არსებობა X საუკუნეში.

## სქოლიო
კატეგორია:ქართველი ჰიმნოგრაფები
ედუარდ ლი თორნდაიკი

**ედუარდ ლი თორნდაიკი** (; დ. 31 აგვისტო, 1874 — გ. 9 აგვისტო, 1949) — ამერიკელი ფსიქოლოგი, ბიჰევიორიზმის უშუალო წინამორბედი. სწავლობდა უ. ჯეიმსთან ჰარვარდში, შემდეგ - ნიუ-იორკის კოლუმბიის უნივერსიტეტში, სადაც 1898 წელს დაიცვა სადოქტორო დისერტაცია ჯ. კეტელის ხელმძღვანელობით. 1939 წლამდე ამ უნივერსიტეტში ეწეოდა კვლევით და პედაგოგიურ საქმიანობას. 1912 წელს არჩეულ იქნა ამერიკის ფსიქოლოგიური ასოციაციის პრეზიდენტად. თორნდაიკმა დაიწყო დასწავლის კანონზომიერებათა შესწავლა და ცდილობდა, დაენერგა ისინი პედაგოგიურ პრაქტიკაში. სადოქტორო დისერტაციაში სახელწოდებით „ცხოველთა ინტელექტი” ჩამოაყალიბა ძირითადი პრინციპები თავისი სისტემისა, რომელსაც კონექციონიზმი უწოდა.

## ლიტერატურა
* დიდი წიგნი ფსიქოლოგიაზე, თბ. 2020, გვ. 62-63

## სქოლიო
კატეგორია:ამერიკელი ფსიქოლოგები
მაშადი ისი

**მაშადი ისი** (; დაახლოებით 1840 - 1905 , აგდამი, ელიზავეტპოლის პროვინცია) — XIX საუკუნის აზერბაიჯანული ხანენდე.

## ბიოგრაფია 
მაშადი ისიმ მუსიკალური განათლება მიიღო შუშაში, ხარატ გულუს სკოლაში და იყო ხანენდე.

მაშადი ისი კლასიკური აღმოსავლური, განსაკუთრებით აზერბაიჯანული მუთამების ექსპერტი იყო და თავისი ცოდნა და მხატვრული უნარები მეჯლის ხანენდეს ახალგაზრდა მომღერლებს გადასცა. მეშადი ისიმ, რომელმაც კარგად იცოდა მუღამის შესრულების ტექნიკა, ოსტატურად შეასრულა მუღამები „რასტი“, „შური“, „ჰუმაიუნი“, „მაჰური“, ასევე ცნობილი გახდა როგორც მრავალი ტასნიფის ავტორი. აზერბაიჯანელი პოეტების ღაზალებსა და ლექსებთან ერთად კითხულობდა ჰაფიზისა და საადი შირაზის ნაწარმოებებსაც. მუსიკათმცოდნე ჯალილ ბაღდადბეკოვის თქმით, მეშადი ისი იყო პირველი, ვინც შეხვედრებზე ასრულებდა აზერბაიჯანელი პოეტების ლექსებს.

მეშადი ისი გამოვიდა არა მარტო ყარაბაღში, არამედ აზერბაიჯანის ბევრ ქალაქში - განჯაში, აღდაშში, შამახიში და ბაქოში. იგი რამდენჯერმე მიიწვია თეირანში ირანის მმართველმა ნასერ ად-დინ შაჰმა, გაიმარჯვა შაჰის სასახლეში ირანელ მომღერლებთან შეჯიბრში და დაჯილდოვდა შირი-ხურშიდის ორდენით.

1890-იან წლებში მეშადი ისი თარმომღერალ სადიყჯანთან ერთად მონაწილეობდა ხალხურ ფესტივალებში აშხაბადში, სამარყანდში, ტაშკენტსა და შუა აზიის სხვა ქალაქებში. გარდა იმისა, რომ შემსრულებელი და მუღამის მცოდნეა, ასევე ცნობილია როგორც ტასნიფის ოსტატი. მისი მრავალი ტასნიფი, განსაკუთრებით რასტი და მაჰური, პოპულარული გახდა.

მეშადი ისი გარდაიცვალა 1905 წელს ქალაქ აღდამში.

## სქოლიო
ედუარდ ტოლმენი

**ედვარდ ჩეის ტოლმანი** (; დ. 14 აპრილი, 1886 — გ. 19 ნოემბერი, 1959) — ამერიკელი ფსიქოლოგი და ბერკლის კალიფორნიის უნივერსიტეტის ფსიქოლოგიის პროფესორი. ტოლმანის თეორიებისა და ნაშრომების მეშვეობით მან ჩამოაყალიბა ფსიქოლოგიის ახალი თეორია, მიზნობრივი ბიჰევიორიზმი, რომელსაც დღეს კოგნიტური ბიჰევიორიზმის სახელით ვიცნობთ. ტოლმანმა ასევე ხელი შეუწყო კონცეფციას, რომელიც ცნობილია როგორც ლატენტური დასწავლა, რომელიც პირველად გამოიგონა ბლოჯეტმა (1929). 2002 წელს გამოქვეყნებული ზოგადი ფსიქოლოგიის კვლევის მიმოხილვამ ტოლმანი დაასახელა მე-20 საუკუნის 45 ყველაზე ცნობილ ფსიქოლოგთა შორის. 

## ძირითადი ნაშრომები
* „მიზნობრივი ბიჰევიორიზმი ცხოველებსა და ადამიანებში“
* „სწრაფვა ომისაკენ“
* „კოგნიტური რუკები ადამიანებსა და ვირთხებში“

## ლიტერატურა
* დიდი წიგნი ფსიქოლოგიაზე, თბ., 2020, გვ. 72-74

## სქოლიო
კატეგორია:ამერიკელი ფსიქოლოგები
ცინცუნცანის მუნიციპალიტეტი

**ცინცუნცანის მუნიციპალიტეტი** () ― მუნიციპალიტეტი მიჩოაკანის შტატში, მექსიკის დასავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 14 911 ადამიანს შეადგენს, რაც 2010 წლის მაჩვენებელთან შედარებით 10%-ით მეტია. მუნიციპალიტეტის ფართობია 184.4 კმ². მოსახლეობის სიმჭიდროვეა 80.9 ადამიანი კმ²-ზე. ტერიტორია მიჩოაკანის შტატის შემადგენლობაში 1831 წლის 10 დეკემბერს შევიდა. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 100.

## იხილეთ აგრეთვე
*მიჩოაკანის მუნიციპალიტეტები

## სქოლიო
კატეგორია:მიჩოაკანის მუნიციპალიტეტები
ციციო

**ციციოს მუნიციპალიტეტი** () ― მუნიციპალიტეტი მიჩოაკანის შტატში, მექსიკის დასავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 8 855 ადამიანს შეადგენს, რაც 2010 წლის მაჩვენებელთან შედარებით 3.4%-ით ნაკლებია. მუნიციპალიტეტის ფართობია 941.3 კმ². მოსახლეობის სიმჭიდროვეა 9.4 ადამიანი კმ²-ზე. ტერიტორია მიჩოაკანის შტატის შემადგენლობაში 1936 წლის 6 აპრილს შევიდა. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 101.

## იხილეთ აგრეთვე
*მიჩოაკანის მუნიციპალიტეტები

## სქოლიო
კატეგორია:მიჩოაკანის მუნიციპალიტეტები
ესპანური გრიპი

1918-1920 წლის გრიპის პანდემია, ცნობილი როგორც ესპანური გრიპი, გამოწვეული იყო H1N1 ტიპის ინფლუენზის A ვირუსით. პანდემია დაიწყო 1918 წლის მარტში კანზასში, აშშ-ში და სწრაფად გავრცელდა მთელ მსოფლიოში, აზიანებდა მსოფლიოს მოსახლეობის მესამედს, რაც დაახლოებით 500 მილიონ ადამიანს მოიცავდა. სიკვდილიანობის მაჩვენებელი შეფასებულია 17 მილიონიდან 50 მილიონამდე, ზოგიერთი წყაროს მიხედვით კი შესაძლოა 100 მილიონამდე აღწევდეს, რაც ამ პანდემიას ისტორიაში ერთ-ერთ ყველაზე საშიშ და განადგურებელ ეპიდემიად აქცევს.

მინი

აფეთქება მოხდა პირველი მსოფლიო ომის დასასრულს, როცა ომის დროს ცენზურა ამცირებდა ეპიდემიის შესახებ ინფორმაციის გავრცელებას. თუმცა, ინფორმაცია ფართოდ გავრცელდა ნეიტრალურ ესპანეთში, რის გამოც პანდემია ცალკეულ შემთხვევებში შეცდომით “ესპანურ გრიპად” მოიხსენიება. პანდემიის ზუსტი წარმოშობა არ არის დაზუსტებული და არსებობს რამდენიმე თეორია მისი გავრცელების გზებზე.

ამ პანდემიის დროს, როგორც ჩვეულებრივ გრიპის შემთხვევებში, მძიმე ზიანი მიაყენა ახალგაზრდებსა და მოხუცებს, თუმცა განსაკუთრებული იყო სიკვდილიანობა ახალგაზრდა მოზარდებში. ეპიდემიას ხელი შეუწყო არასრულფასოვანმა კვებამ და ცუდმა ჰიგიენამ, რაც კიდევ უფრო გაზარდა სიკვდილიანობა ხანგრძლივი ავადმყოფობის შედეგად.

## სიმპტომები
1918 წლის  პანდემიის დროს ინფიცირებულთა უმეტესობას აღენიშნებოდა გრიპის ტიპიური სიმპტომები, როგორიცაა ყელის ტკივილი, თავის ტკივილი და ცხელება, განსაკუთრებით პირველი ტალღის დროს. თუმცა, მეორე ტალღა ბევრად უფრო მძიმე იყო, ხშირად იწვევდა ბაქტერიულ პნევმონიას, რამაც გამოიწვია მრავალი სიკვდილი. ამ მძიმე ფორმამ გამოიწვია კანის გალურჯება (ჰელიოტროპული ციანოზი), რასაც მოჰყვა კიდურების და ტანის გაშავება. სიკვდილი ჩვეულებრივ ხდებოდა რამდენიმე საათში ან დღეებში სითხით სავსე ფილტვების გამო.

სხვა სიმპტომები მოიცავდა ცხვირიდან და პირიდან სისხლდენას, მუცლის მოშლას, თმისა და კბილების ცვენას,თავბრუსხვევას და მგრძნობელობის დაქვეითებას. ხშირი იყო აგრეთვე სისხლდენა ლორწოვანი გარსებიდან, მათ შორის ცხვირიდან, კუჭიდან და ნაწლავებიდან.

ბაქტერიები ფილტვებში შევიდნენ დაზიანებული ბრონქული მილების მეშვეობით. ვირუსმა ასევე გამოიწვია ფილტვების მასიური სისხლდენა და შეშუპება. თანამედროვე ანალიზი აჩვენებს, რომ ვირუსმა გამოიწვია იმუნური სისტემის გადაჭარბებული რეაქცია (ციტოკინური ქარიშხალი), რაც განსაკუთრებით სასიკვდილო იყო ძლიერი იმუნური პასუხის მქონე ახალგაზრდებისთვის.

## რესურსები ინტერნეტში
*რა მოხდა სინამდვილეში 1918 წლის გრიპის პანდემიის დროს?
*"ესპანური გრიპიდან" COVID-19-მდე:

კატეგორია:ესპანური გრიპის პანდემია
კატეგორია:პანდემიები
კატეგორია:მე-20 საუკუნის ეპიდემიები
ელზას-ლოთარინგია

**ელზასი-ლოთარინგია** (, ) – საფრანგეთ-პრუსიის ომში გერმანიის გამარჯვების შემდეგ ჩამოყალიბებული გერმანიის იმპერიის ტერიტორია 1871 წლიდან 1918 წლამდე. იგი შეიქმნა ფრანკფურტის ხელშეკრულების შემდეგ, რომელმაც გერმანიას დაუთმო ელზასის უმეტესი ნაწილი და ლოთარინგიის ნაწილი. რეგიონი გახდა საფრანგეთის უკმაყოფილების წერტილი, რამაც ხელი შეუწყო დაძაბულობას, რამაც გამოიწვია პირველი მსოფლიო ომი. გერმანიის დამარცხების შემდეგ 1918 წელს, ელზასი-ლოთარინგია ფაქტობრივად ანექსირებული იქნა საფრანგეთის მიერ და ოფიციალურად დაუბრუნდა მას 1920 წელს ვერსალის ხელშეკრულებით.
მინი
რეგიონის გეოგრაფია მოიცავდა ელზასის ტერიტორიას, რომელიც მდებარეობს რაინის ველზე და ლოთარინგიის ნაწილს, ძირითადად მოზელის დეპარტამენტს. ტერიტორიის სპეციალური სამართლებრივი სტატუსი, რომელიც ცნობილია როგორც "ადგილობრივი კანონი ელზას-მოსელში", შენარჩუნებულია საფრანგეთში დაბრუნების შემდეგაც. 2016 წლიდან ის გრანდ ესტის ადმინისტრაციული რეგიონის ნაწილია.

ელზას-ლოთარინგიის ისტორიაზე დიდი გავლენა იქონია ფრანგულმა და გერმანულმა ნაციონალიზმმა. საფრანგეთი დიდი ხანია ცდილობდა დაეცვა თავისი საზღვრები, ალპებისა და რაინის გასწვრივ. გერმანული ნაციონალიზმი, ნაპოლეონის ომების დროს საფრანგეთის ოკუპაციის საპასუხოდ, განიხილავდა რეგიონს, როგორც ერთიანი გერმანიის კანონიერ ტერიტორიას, განსაკუთრებით მას შემდეგ, რაც ბევრი მცხოვრები საუბრობდა გერმანულ დიალექტებზე. ამ მეტოქეობამ განსაზღვრა რეგიონის პოლიტიკური ბედი XIX და XX საუკუნის დასაწყისში.

## რესურსები ინტერნეტში
*ფრანკო-გერმანული კონფლიქტი
*ეკონომიკური შედეგები

## სქოლიო
კატეგორია:ელზას-ლოთარინგია
დონატიზმი

***დონატიზმი*** *იყო ქრისტიანული სექტა, რომელმაც გამოიწვია განხეთქილება ჩრდილოეთ აფრიკაში კათოლიკური ეკლესიისგან მე-4 და მე-6 საუკუნეებში. დონატისტები, რომლებსაც ეპისკოპოსი დონატუს მაგნუსის სახელი ეწოდა, სწამდათ, რომ ქრისტიანი სამღვდელოება უნაკლო უნდა იყოს, რომ მათი მსახურება და საიდუმლოებები მართებული იყოს. ისინი წარმოიშვა დიოკლეტიანეს დევნის დროს, როდესაც ზოგიერთმა ქრისტიანმა გადასცა წმინდა წერილები დევნის თავიდან ასაცილებლად, რასაც მოჰყვა ტერმინი „ტრადიტორები“ მათთვის, ვინც უღალატა რწმენას. დონატისტები ამტკიცებდნენ, რომ ასეთი სასულიერო პირების მიერ განხორციელებული საიდუმლოებები არასწორი იყო და უარყვეს ეკლესიის ეპისკოპოსების ავტორიტეტი, მათ შორის, ვინც ტრადიტორი იყო.
მინი
კონფლიქტი გამწვავდა მას შემდეგ, რაც კესილიენი კართაგენის ეპისკოპოსი გახდა 311 წელს, რამაც გამოიწვია განხეთქილება დონატისტებსა და კათოლიკურ ეკლესიას შორის.   მონაწილეობდნენ პროტესტსა და ძალადობრივ არეულობაში, რამაც აიძულა იმპერატორი კონსტანტინე ჩაერია. დროთა განმავლობაში ისინი დევნას განიცდიდნენ, მაგრამ ისინი კვლავ აპროტესტებდნენ ტრადიტორების მიერ აღსრულებულ საიდუმლოთა მართებულობას.

ავგუსტინე ჰიპო დონატიზმის წინააღმდეგ კამპანიას აწარმოებდა და ამტკიცებდა, რომ ზიარების ნამდვილობა ღვთის მადლზე იყო დამოკიდებული და არა მღვდლის პიროვნულ ხასიათზე. მე-5 საუკუნის დასაწყისში გამოიცა კანონები, რომლებიც გმობდნენ დონატისტებს, რამაც გამოიწვია მათი საბოლოო დაკნინება, თუმცა ისინი რჩებოდნენ ძალად მე-7 საუკუნეში ჩრდილოეთ აფრიკის მუსლიმთა დაპყრობამდე.*

## რესურსები ინტერნეტში
*შუა საუკუნეების ცივილიზაცია
*დონატისტური ეკლესია

კატეგორია:ქრისტიანობა IV საუკუნეში
კატეგორია:ქრისტიანობა V საუკუნეში
კატეგორია:ქრისტიანული ტერმინოლოგია
ჰერბერტ ჰენრი ასკუიტი

ჰერბერტ ჰენრი ასკვითი, ოქსფორდისა პირველი გრაფი (1852–1928), იყო ბრიტანელი სახელმწიფო მოღვაწე და ლიბერალი პოლიტიკოსი, რომელიც პრემიერ-მინისტრის პოსტს ასრულებდა 1908 წლიდან 1916 წლამდე. ის იყო უკანასკნელი ლიბერალური პრემიერ-მინისტრი, რომელიც ხელმძღვანელობდა უმრავლესობის მთავრობას და ითამაშა მთავარი როლი 191 პარლამენტის მთავარი რეფორმების მიღებაში. ასკვიტმა მიიყვანა ბრიტანეთი პირველ მსოფლიო ომში 1914
მინი

წელს, მაგრამ კრიტიკის წინაშე აღმოჩნდა ომის დროს წარუმატებლობები, მათ შორის გალიპოლის კამპანია. მან ჩამოაყალიბა კოალიციური მთავრობა 1915 წელს, მაგრამ იძულებული გახდა გადამდგარიყო 1916 წელს, რომელიც შეცვალა დევიდ ლოიდ ჯორჯმა.

პოლიტიკამდე ასკვითი წარმატებული ადვოკატი იყო, პარლამენტში 1886 წელს აირჩიეს. ის 1905 წელს გახდა ფინანსთა კანცლერი და 1908 წელს შეცვალა ჰენრი კემპბელ-ბანერმანი პრემიერ-მინისტრის პოსტზე. მიუხედავად საშინაო რეფორმებში მიღწეული წარმატებებისა, ის იბრძოდა ირლანდიის საშინაო წესით და ომის დროს ხელმძღვანელობით. მისი გადადგომის შემდეგ, ასკვიტის კარიერა დაჩრდილა მისმა მეტოქეობამ ლოიდ ჯორჯთან და ომის ძალისხმევის ეფექტურად წარუმატებლობამ.

მოკრძალებულ პირობებში დაბადებული ასკვითი მდიდრული ცხოვრების წესით სარგებლობდა და ოქსფორდში სწავლის შემდეგ, ადვოკატად გაწვრთნა და ბარში გამოიძახეს 1876 წელს.

## რესურსები ინტერნეტში
*ოქსფორდის გრაფის წვლილი პარლამენტში
*ჰერბერტ ჰენრი ასკვიტის არქივი

კატეგორია:ასკვითის ოჯახი
კატეგორია:დიდი ბრიტანეთის პარლამენტის წევრები პეისლის ოლქებში
რესტავრაციონიზმი

**რესტავრაციონიზმი** ან ქრისტიანული პრიმიტივიზმი არის რწმენა იმისა, რომ ქრისტიანობის ადრეული პრაქტიკა და რწმენა დაიკარგა ან შეიცვალა იესოს სიკვდილის შემდეგ და საჭირო იყო აღდგენა. ეს პერსპექტივა არის პასუხი დენომინალიზმზე, რომელიც ეძებს ერთობას თავდაპირველ ქრისტიანულ პრაქტიკებსა და სწავლებებში დაბრუნების გზით.

სხვადასხვა ჯგუფებმა მიიღეს რესტავრაციონიზმი, მათ შორის კრისტადელფიელები, იეჰოვას მოწმეები, მორმონები და სხვები, თვლიდნენ, რომ ისტორიულმა ქრისტიანობამ დაკარგა ჭეშმარიტი რწმენა და საჭიროებდა აღდგენას. იგი ასევე გამოიყენება სტოუნ-კემპბელის მოძრაობასა და ორმოცდაათიანელთა ზოგიერთ ჯგუფზე. რესტავრაცია ხაზს უსვამს ადრეული ეკლესიის პრაქტიკის დაცვას, რომელიც ხშირად ასოცირდება სამოციქულო სწავლებებთან და ზოგჯერ გულისხმობს პირდაპირი სამოციქულო მემკვიდრეობას. ამ შეხედულებამ ასევე გავლენა მოახდინა ისეთ მოძრაობებზე, როგორიცაა ქრისტიანული სიონიზმი და პოსტმილენიალიზმი.

რესტავრაცია შეიძლება იყოს ორიენტირებული ეკლესიის სტრუქტურაზე, ეთიკურ ცხოვრებაზე ან სულიწმიდის უშუალო გამოცდილებაზე. ის ხშირად ცდილობს პრიმიტიული ეკლესიის რეკონსტრუქციას, ზოგჯერ ძველი აღთქმის პრაქტიკის აღორძინებას და ზოგჯერ აკრიტიკებს იუდაიზმისადმი მიდრეკილების გამო.

## რესურსები ინტერნეტში
*რესტავრაციონიზმის თანამედროვე თეოლოგია 

კატეგორია:ქრისტიანული ტერმინოლოგია
მინა შარონ მიოი

მინი|მინა შარონ მიოი 2015 წელს|353x353პქ
**მინა მიოი** (იაპ. **名井 南**; 
დაბ. 24 მარტი, 1997) — 
ცნობილი როგორც მინა (კორ.
**미나**; იაპ. **ミナ**), იაპონელი მომღერალი და მოცეკვავე სამხრეთ კორეაში. არის სამხრეთკორეული გოგონათა ჯგუფის, Twice-ის (2015) და მისი ქვედანაყოფის, *MiSaMo*-ს წევრი, რომელიც დადებიუტდა 2023 წელს. 
### ადრეული ცხოვრება და განათლება 
მინა დაიბადა 24 მარტს, 1997 წელს, სან ანტონიოში, ტეხასში, იაპონურ ოჯახში. პატარაობაში, მინას ოჯახი იაპონიაში დაბრუნდა და გოგონაც ნიშინომიაში, კანსაის რეგიონში გაიზარდა. მინას მამა ორთოპედიული ქირურგი იყო, ოსაკას უნივერსიტეტ-საავადმყოფოში. ჰყავს ერთი უფროსი ძმა-კაი. მინა სამი წლიდან კლასიკურ ბალეტზე დადიოდა, 11 წლის განმავლობაში. შემდგომში, K-pop საცეკვაო სტუდიაში ვარჯიშობდა, სანამ JYP Entertainment-ში გაწევრიანებამდე. მინა დადიოდა Obayashi Sacred Heart School-ში, ტაკარაზუკაში, 2013 წლამდე. უმაღლესი სკოლის მეორე კლასიდან გამოვიდა და სამხრეთ კორეაში სტაჟიორი გახდა.
### კარიერა 
#### დებიუტამდე 
მინა საყიდლებზე იყო დედამისთან ერთად, ოსაკაში, როდესაც JYP Entertainment-ის აგენტმა შენიშნა. იგი სამხრეთ კორეაში 2014 წლის იანვარში გადავიდა და გახდა *JYP*-ის სტაჟიორი. 2015 წელს მინამ მონაწილეობა მიიღო სამხრეთკორეულ რეალითი შოუში, *Sixteen*, რომელიც ახალი ჯგუფის, Twice-ის წევრების ასარჩევად შექმნა *JYP Entertainment*-მ. მინა შეუერთდა ცხრაწევრიან გოგონათა ჯგუფს.
#### დებიუტი-Twice და MiSaMo 
2015 წლის ოქტომბერში, მინა ოფიციალურად დადებიუტდა Twice-ში და გამოუშვეს პირველი EP, *"The Story Begins"*. 

2023 წლის 9 თებერვალს *JYP*-მა გამოაცხადა რომ მინა, თანაჯგუფელებთან, მომოსა და სანასთან ერთად, დადებიუტდებოდა ჯგუფ *MiSaMo*-ში, EP-ით, სახელწოდებით *"Masterpiece"*. ტრიოს დებიუტამდე, 25 იანვარს, გამოუშვეს ტრეკი *"Bouquet"*, როგორც *TV Asahi*-ის დრამატული სერიალის, ''"Liaison: Children's Heart Clinic"''-ს საუნდტრეკი.

## იხილეთ აგრეთვე
* Twice (ჯგუფი)
* JYP
## რესურსები ინტერნეტში
* 3 Japanese Girls at the Top of K-Pop: Taking off to K-Pop Land
* K-POPの最注目新人「TWICE」の日本人メンバーが可愛くて美しい＜プロフィール＞
* Mina Sharon Myoi
* Who Is TWICE's Mina? 5 Things You Need To Know
* 트와이스 미나가 콘서트서 2년만에 만났다고 밝힌 친오빠
კატეგორია: 2015 წელი მუსიკაში
კატეგორია: კორეული მუსიკა
კატეგორია: სამხრეთკორეული მუსიკალური ჯგუფები
კატეგორია: იაპონელი მუსიკოსები
კატეგორია: დაბადებული 1997
კატეგორია:ცოცხალი ადამიანები
კიმ დაჰიუნი

მინი|კიმ დაჰიუნი
**კიმ დაჰიუნი** (კორ. 김다현; დაბ. 28 მარტი, 1998) — ცნობილი როგორც დაჰიუნი, სამხრეთკორეელი მომღერალი, რეპერი და მსახიობი. სამხრეთკორეული გოგონათა ჯგუფის, Twice-ის წევრი, ჩამოყალიბებული 2015 წელს, JYP Entertainment-ის მიერ. 
### ცხოვრება და კარიერა 
დაჰიუნი დაიბადა სონგნამში, გიეონგიში, 28 მაისს, 1998 წელს. გაიზარდა მშობლებთან და უფროს ძმასთან ერთად. ადრეულ ასაკში ქრისტიანული ეკლესიის გუნდში დაიწყო გალობა. მან პირველად  ყურადღება მეექვსე კლასში მიიქცია, როდესაც*"eagle dance"* იცეკვა და იუთუბზე აიტვირთა. დაჰიუნი JYP Entertainment-ში 3 წლის განმავლობაში ვარჯიშობდა. 
2015 წელს, რეალითი შოუ *Sixteen*-ში მიიღო მონაწილეობა, რომელიც Twice-თვის ეძებდა წევრებს. როგორც ცხრა წარმატებული მონაწილიდან ერთ-ერთი, შეუერთდა ჯგუფს, როგორც ვოკალისტი და რეპერი. 

დაჰიუნმა Hanlim Multi Art School დაამთავრა 2017-ში. ამ  წელს, Gallup Korea-ს გამოკითხვაში მე-17 პოპულარული აიდოლის ადგილი მიიღო, სამხრეთ კორეაში.

2024 წლის 4 მაისს ითქვა რომ დაჰიუნი მიიღებდა მონაწილეობას ფილმში, *"Run to You"*. ასევე თამაშობს ფილმში *"You Are the Apple of My Eye"*, 2011 წლის ტაივანური ფილმის კორეულ რიმეიქში. ფილმის პრემიერა შედგა ბუსანის 29-ე საერთაშორისო ფილმის ფესტივალზე, 2024 წლის ოქტომბერში. 10 სექტემბერს ნიუ იორკის მოდის კვირეულზე დადებიუტდა როგორც Michael Kors-ის მოდელი და შემოსილი იყო 2025 წლის გაზაფხული/ზაფხულის კოლექციით. 2025 წელს დაჰიუნი გადაიღეს შვედური ფილმის, *"Älska mig"* კორეულ რიმეიქში.
## იხილეთ აგრეთვე
* Twice (ჯგუფი)
* JYP
## რესურსები ინტერნეტში
* Dahyun of Twice: lead rapper and vocalist puts success down to her mental strength and fortitude
* "Who Is TWICE'S Dahyun? Prepare To Fall for All Her Charms
* 5 things about Twice's Dahyun, K-pop star and South Korea's most quirky darling
* Everything to Know About K-Pop Group Twice 
კატეგორია: 2015 წელი მუსიკაში
კატეგორია: კორეული მუსიკა
კატეგორია: სამხრეთკორეული მუსიკალური ჯგუფები
კატეგორია: კორეელი მუსიკოსები
კატეგორია: დაბადებული 1998
კატეგორია:ცოცხალი ადამიანები
ელეონორ ტომლინსონი

ელეონორ მეი ტომლინსონი (დ. 1992 წლის 19 მაისს)— ინგლისელი მსახიობი. ის გამოჩნდა ფილმებში: „Angus, Thongs and Perfect Snogging“ (2008), „Jack the Giant Slayer“ (2013), „Colette“ (2018) და „Love Wedding Repeat“ (2020). მან ასევე ითამაშა BBC One-ის სერიალებში: „თეთრი დედოფალი“ (2013), „პოლდარკი“ (2015–2019), „კანონგარეშეები“ (2021) და „სამყაროს ომი“ (2019).

## ადრეული ცხოვრება
ტომლინსონი დაიბადა ლონდონში, ინგლისში. ის და მისი ოჯახი გადავიდნენ ბევერლიში, იორკშირის ისტ რიდინგი, როდესაც ის ახალგაზრდა იყო და დაესწრო ბევერლის საშუალო სკოლას. ის არის ჯუდიტ ჰიბერტის, მომღერლის და მალკოლმ ტომლინსონის, მსახიობისა და დოღი კომენტატორის ქალიშვილი. მისი ძმა, როს ტომლინსონი (დაიბადა 1994 წელს), ასევე მსახიობია.

## კარიერა
2006 წელს ტომლინსონი გამოჩნდა  ახალგაზრდა ილუზიონისტის როლში.  მან ითამაშა თინეიჯერულ ფილმში „Angus, Thongs and Perfect Snogging“ 2008 წელს. მან ასევე ითამაშა „Kirsten“ 2009 წელს, საერთაშორისო წარმოებაში „The Village“ დევიდ ბამბერთან ერთად, რობერტ სიგლის ხელმძღვანელობით.

მან ასევე ითამაშა, უცხოპლანეტელის როლი „შეშლილი ქალი სხვენში“ - სარა ჯეინის თავგადასავლების მე-3 სერიის მესამე და მეოთხე ეპიზოდებში - 2009 წელს,  და ფიონა ჩატევეი ფილმში „ალისა საოცრებათა ქვეყანაში“, რომლის პრემიერა შედგა კინოთეატრებში 2010 წლის 5 მარტს. 2013 წელს ის იყო ქსენია გაბრიელ სალვატორესის ფილმში „ციმბირული განათლება“.

ვრცელი ძიების შემდეგ, მას გადასცეს პრინცესა იზაბელის როლი ჯეკ გიგანტ „მკვლელში“ (2013), რეჟისორი ბრაიან სინგერი. ის ასევე გამოჩნდა აგატა კრისტის პუაროს ეპიზოდში „ჰერკულესის შრომა“ (2013) ალისა კანინგჰემის როლში.

2013 წელს მან ითამაშა სერიალში „თეთრი დედოფალი“, ლედი იზაბელ ნევილის როლში და ჯორჯიანა დარსის როლში BBC-ის ადაპტაციაში „Death Comes to Pemberley“. 2015 და 2019 წლებში მან ითამაშა დემელზა პოლდარკი BBC One სატელევიზიო სერიალში „Poldark“.

2018 წელს მან ჩაწერა და გამოუშვა ალბომი, „Tales from Home“, რომელიც მოიცავს ტრადიციულ ბრიტანულ სიმღერებს და სხვა სტანდარტებს.

ტომლინსონი იყო #56 „Radio Times TV 100“ სიაში 2018 წელს, სიაში ნათქვამია, რომ განსაზღვრავენ ტელევიზიის აღმასრულებლები და მაუწყებლობის ვეტერანები.

მან განასახიერა ემი 2019 წლის BBC-ის სატელევიზიო სერიალში „The War of the Worlds“ — დაფუძნებული H. G. Wells-ის ამავე სახელწოდების რომანზე — როლი გაფართოვდა წიგნის მთხრობელის მეუღლის როლისგან. 2021 წელს მან ითამაშა ლედი გაბის სტივენ მერჩანტში და ელგინ ჯეიმსის კომედიური დრამა BBC ტელევიზიისთვის, „The Outlaws“.2023 წელს მან ითამაშა ევის მე-4 არხის თრილერში „The Couple Next Door“[21], ხოლო 2024 წელს მან ითამაშა სილვის როლი Netflix-ის რომანტიკულ დრამატულ სერიალში „one Day,“ დევიდ ნიკოლის ამავე სახელწოდების წიგნის „ადაპტაცია“.2024 წელს იგი შეუერთდა PBS სატელევიზიო ადაპტაციის „The Forsyte Saga“-ს წარმოებას.  

2023 წელს ტომლინსონმა მიიღო პრინცესა ნეფერის სალაპარაკო როლი ფილმში „მუმიები“.

## პრადი ცხოვრება
2022 წლის ივლისში ტომლინსონი დაქორწინდა მორაგბე უილ ოუენზე.2024 წლის ოქტომბერში წყვილმა გამოაცხადა, რომ ისინი ბავშვს ელოდნენ.2025 წლის თებერვალში მათ გამოაცხადეს შვილის დაბადება.

## სქოლიო
კატეგორია:ცოცხალი ადამიანები
კატეგორია:ინგლისელი ქალი კინომსახიობები
კატეგორია:ლონდონში დაბადებულები
კიმ თეიონი

მინი|კიმ თეიონი
**კიმ თეიონი** (კორ. **김태연**; დაბ. 9 მარტი, 1989) — ცნობილი როგორც თეიონი, სამხრეთკორეელი მომღერალი. დადებიუტდა გოგონათა ჯგუფ, Girls' Generation-ში, 2007 წლის აგვისტოში, რომელიც გახდა სამხრეთ კორეაში ყველაზე გაყიდვადი და გლობალურად ცნობილი კორეული ჯგუფი. თეიონმა მონაწილეობა მიიღო SM Entertainment-ის ისეთ პროექტებში, როგორებიცაა ''Girls' Generation-TTS*, *SM the Ballad*, *Girls' Generation-Oh!GG*, და *the supergroup Got the Beat*.

2015 წელს, თეიონმა გამოსცა საკუთარი სოლო სადებიუტო EP - *"I"*, რომლის მთავარმა სინგლმა სამხრეთ კორეის *Gaon Digital Chart*-ში პირველი ადგილი დაიკავა. 2016 წელს, გამოუშვა ნომერ-პირველი სინგლი *"Rain"*, როგორც *SM Station project*-ის ნაწილი; მომდევნო EP-მ *"Why"*, უმაღლესი ადგილი დაიკავა *Gaon Album Chart*-ზე. თეიონის სადებიუტო ალბომი, *"My Voice"*, გამოიცა 2017 წელს, და მოიცავდა სინგლებს: *"11:11"*, *"Fine"* და *"Make Me Love You"*. თეიონი იაპონურ მუსიკალურ ბაზარზე გამოჩნდა 2018 წელს, დიჯიტალური სიგლით, *"Stay"*, რომელსაც მოჰყვა EP, სახელწოდებით *"Voice"*, 2019 წელს. მისი მეორე სტუდიური ალბომი *"Purpose"* (2019), მოიცავდა ნომერ-პირველ სინგლს, *"Four Seasons"* და ტოპ-ხუთეულ სინგლს, *"Spark"*. მის მესამე სტუდიურ ალბომში *"INVU"* (2022) შედიოდა ნომერ-პირველი და ტოპ-ათეული სინგლები *"Weekend"* და *"Can't Control Myself"*.

ტელევიზიაში გამოჩნდა რეალითი შოუში, *"We Got Married"* (2009) და *"Begin Again"* (2019) და უმასპინძლა *"Queendom 2"*-ს (2022). თეიონი ამჟამად არის *Amazing Saturday*-ის წევრი (2020–დან დღემდე). ასევე, ჩაწერილი აქვს არაერთი საუნდტრეკი დრამებისა და ფილმებისთვის, მათ შორის *"If"* *Hong Gil-dong*-თვის (2008), *"Can You Hear Me"* *Beethoven Virus*-თვის (2008) და ჩარტებში მოწინავე-*"All About You"*, *Hotel del Luna*-თვის (2019).

გაყიდული აქვს მილიონზე მეტი ფიზიკური ალბომი და ოცი მილიონი დიჯიტალური სინგლი, 2021 წლის მონაცემებით. თეიონი სამხრეთ კორეაში ყველაზე გაყიდვადი სოლო არტისტია. მიღებული აქვს მრავალი ჯილდო და ნომინაცია, მათ შორის შვიდი *Golden Disc*-ის ჯილდო, ექვსი *Seoul Music* ჯილდო, ხუთი *Circle Chart Music* ჯილდო, ოთხი Melon Music ჯილდო, და ოთხი *Mnet Asian Music Awards'' პრიზი.

## იხილეთ აგრეთვე
* Girls' Generation
## რესურსები ინტერნეტში
* 태연 OST 여왕 등극, '더킹' OST '미치게 보고 싶은' 1위 점령
* K-Pop Now!: The Korean Music Revolution
* [들아부탁해! SM아카데미 '이솔림대표' 인터뷰 들아부탁해! SM아카데미 '이솔림대표' 인터뷰]
* Girls' Generation Making Its American Dream Come True
* 태연 "보아선배 보고 가수 꿈 키웠다
* Girls' Generation Dominates MBC
კატეგორია: დაბადებული 1989
კატეგორია: 2007 წელი მუსიკაში
კატეგორია: კორეული მუსიკა
კატეგორია: სამხრეთკორეული მუსიკალური ჯგუფები
კატეგორია: კორეელი მუსიკოსები
კატეგორია: ქალი მომღერლები
კატეგორია: 2010-იანი წლები მუსიკაში
კატეგორია: 2000-იანი წლების მუსიკალური ჯგუფები
კატეგორია:ცოცხალი ადამიანები
სინაპეკუარო

**სინაპეკუაროს მუნიციპალიტეტი** () ― მუნიციპალიტეტი მიჩოაკანის შტატში, მექსიკის დასავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 49 005 ადამიანს შეადგენს, რაც 2010 წლის მაჩვენებელთან შედარებით 5%-ით მეტია. მუნიციპალიტეტის ფართობია 596.4 კმ². მოსახლეობის სიმჭიდროვეა 82.2 ადამიანი კმ²-ზე. ტერიტორია მიჩოაკანის შტატის შემადგენლობაში 1825 წლის 15 მარტს შევიდა. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 110.

## იხილეთ აგრეთვე
*მიჩოაკანის მუნიციპალიტეტები

## სქოლიო
კატეგორია:მიჩოაკანის მუნიციპალიტეტები
აიგუაფრედა

**აიგუაფრედა** (; ) — მუნიციპალიტეტი ესპანეთში, შედის კატალონიის ავტონომიური გაერთიანების ბარსელონის პროვინციის ვალიეს-ორიენტალის კომარკის შემადგენლობაში.  ფართობი — 7,90 კმ². მოსახლეობა — 2512 კაცი (2020 წ.).

## იხილეთ აგრეთვე
* ბარსელონის მუნიციპალიტეტები

## რესურსები ინტერნეტში
* აიგუაფრედის მუნიციპალიტეტის ოფიციალური საიტი 

## სქოლიო
კატეგორია:ბარსელონის მუნიციპალიტეტები
სუზან სუნკიუ ლი

მინი|Sunny|419x419პქ
**სუზან სუნკიუ ლი**, უფრო მეტად ცნობილი როგორც **Sunny** (; დ. 15 მაისი, 1989) — სამხრეთკორეელი და ამერიკელი მომღერალი, სამხრეთ კორეაში. დადებიუტდა გოგონათა ჯგუფ Girls' Generation-ში (და შემდგეგ მის ქვეჯგუფ Girls' Generation-Oh!GG-ში), 2007 წლის აგვისტოში, რომელიც შემდგომ გახდა სამხრეთ კორეაში ყველაზე გაყდვადი და გლობალურად ცნობილი ჯგუფი. გარდა ჯგუფის აქტივობებისა, Sunny-ს მონაწილეობა აქვს მიღებული მრავალ პროექტში, მათ შორის ტელევიზიურ შოუებსა, მუსიკალურ აქტივობებსა და რადიოში.

Sunny დაიბადა 15 მაისს, 1989 წელს, Orange County-ში, კალიფორნიაში, აშშ. მისი ოჯახი შედგება მშობლებისგან და ორი უფროსი დისგან, რომლებიც 10 და 15 წლით არიან უფროსები. სანის და მის დებს საზიარო დაბადების დღე აქვთ. ბიძამისი არის SM Entertainment-ის დამფუძნებელი. როდესაც ჩვილი იყო, ოჯახი გადავიდა ქუვეითში. სპარსეთის ყურის ომის შემდეგ დაბრუნდნენ სამხრეთ კორეაში, ჯონგ-დოში, სეულში. დადიოდა ჩონგუნის დაწყებით სკოლაში,  პაიჰვას გოგონათა საშუალო და უმაღლეს სკოლაში. სანის მამამისის შთაგონებით გაუჩნდა სურვილი გამხდარიყო მომღერალი. 1998 წელს სანი შეუერთდა SM Entertainment-ს და გახდა სტაჟიორი, 5 წლით. გადავიდა *Starworld* სააგენტოში, რომელშიც მამამისი მენეჯერად მუშაობდა, და დადებიუტდა ჯგუფ *Sugar*-ში, რომელიც არ ყოფილა წარმატებული. ადრეულ 2007 წელს, სანი დაუბრუნდა *SM Entertainment*-ს და გააგრძელა ვარჯიში, შემდეგ კი ოფიციალურად დადებიუტდა Girls' Generation-ში, 2007 წლის აგვისტოში. ჯგუფმა არნახული პოპულარობა მოიპოვა ჰიტ-სინგლის, „Gee“-ს გამოშვებით, 2009 წელს.

## იხილეთ აგრეთვე
*Girls’ Generation

## რესურსები ინტერნეტში
* Susan Soonkyu Lee
* The Birth of Susan Soonkyu Lee
* 소녀시대 써니에게 5월15일이란…확률 13만분의 1
* Invincible Youth 청춘불패 - Ep.15 : Lettuce patch planting, Mushroom cultivating

კატეგორია:დაბადებული 1989
კატეგორია:2007 წელი მუსიკაში
კატეგორია:კორეული მუსიკა
კატეგორია:სამხრეთკორეული მუსიკალური ჯგუფები
კატეგორია:კორეელი მუსიკოსები
კატეგორია:ამერიკელი მომღერლები
კატეგორია:ქალი მომღერლები
კატეგორია:ცოცხალი ადამიანები
ტიფანი იანგი

მინი|ტიფანი იანგი 2010 წელს|414x414პქ
**ტიფანი იანგ ჰვანგი** (დ. 1 აგვისტო, 1989) — პროფესიონალურად ცნობილი როგორც ტიფანი ან ტიფანი იანგი, ამერიკელი მომღერალი და სიმღერების ავტორი კორეული წარმოშობით. დაიბადა და გაიზარდა კალიფორნიაში. ის თხუთმეტი წლის ასაკში აღმოაჩინა სამხრეთ კორეულმა სააგენტო SM Entertainment-მა და მას შემდეგ გადავიდა სამხრეთ კორეაში. ორწლიანი ტრენინგის შემდეგ, იანგმა დებიუტი შეასრულა 2007 წლის აგვისტოში, როგორც გოგონათა ჯგუფ Girls' Generation-ის (და მოგვიანებით მისი ქვეჯგუფ Girls' Generation-TTS-ის) წევრი, რომელიც გახდა ერთ-ერთი ყველაზე გაყიდვადი სამხრეთ კორეაში და ერთ-ერთი ყველაზე ცნობილი სამხრეთკორეული გოგონათა ჯგუფი მსოფლიოში.

2016 წელს იანგი გახდა Girls' Generation-ის მეორე წევრი, რომელმაც დებიუტი შეასრულა როგორც სოლისტმა, თავისი პირველი EP-ის *I Just Wanna Dance*-ის გამოცემით. მიუხედავად იმისა, რომ იანგი კვლავ რჩება Girls' Generation-ის წევრად, მან *SM Entertainment* 2017 წლის ოქტომბერში დატოვა. იგი შეუერთდა *Paradigm Talent Agency*-ს და გააფორმა ხელმოწერა სარეკორდო ლეიბლ *Transparent Arts*-თან 2019 წლის EP-ის *"Lips on Lips"* გამოცემამდე. 

ტიფანი დაიბადა 1 აგვისტოს, 1989 წელს, სან ფრანცისკოში.
მისი ოჯახი შედგება მამის, უფროსი დის და უფროსი ძმისგან. ცხოვრობდა თავის ოჯახთან, მათ შორის ბებიასთან და ბაბუასთან, რომლებიც დედასთან ერთად ხელს უწყობდნენ ოჯახში კორეული და ამერიკული კულტურის შერწყმას. დედამისი გარდაიცვალა, როდესაც 12 წლის იყო. გაიზარდა კალიფორნიის ქალაქ დიამონდ ბარში და შთაგონებული იყო ქეი-პოპ შემსრულებლით, BoA. 12 წლის ასაკში იანგმა მონაწილეობა მიიღო სიმღერის კონკურსში და შეინიშნა *SM Entertainment*-ის ადგილობრივი წარმომადგენლის მიერ, გაიარა აუდიცია და მიღებულ იქნა სტაჟიორად. სამი კვირის შემდეგ ის გადავიდა სამხრეთ კორეაში.

იანგი სწავლობდა კორეის კენტის საგარეო სკოლაში და თითქმის ოთხი წლის განმავლობაში ვარჯიშობდა SM Entertainment-ში. მან ოფიციალურად დებიუტი შეასრულა, როგორც სამხრეთ კორეული გოგონათა ჯგუფის Girls' Generation წევრმა, 2007 წლის აგვისტოში. მომღერალმა მიიღო სასცენო სახელი-ტიფანი, სახელი, რომლის დარქმევაც თავდაპირველად დედამისს სურდა. ''Girls' Generation''-ის გარდა, იანგის ადრეული სოლო ნამუშევრები ძირითადად გულისხმობდა გვერდითი პროექტებისა და საუნდტრეკებისათვის ჩაწერილ სიმღერებს. მთელი თავისი კარიერის განმავლობაში, იგი მონაწილეობდა რამდენიმე სატელევიზიო პროგრამაში, როგორც წამყვანი. 

## იხილეთ აგრეთვე
* Girls' Generation
## რესურსები ინტერნეტში
* The birth of Stephanie Hwang
* 티파니 한국이름 공개 "황미영이에요~
* Tiffany Young on Apple Music
* [Past And Present Bright Like A Diamond, Tiffany] 
* After a successful K-pop career, Tiffany Young is ready for the solo spotlight
* 티파니 먼저 세상떠난 어머니, 8자매를 선물로 줬다" 눈물고백

კატეგორია: დაბადებული 1989
კატეგორია: 2007 წელი მუსიკაში
კატეგორია: კორეული მუსიკა
კატეგორია: სამხრეთკორეული მუსიკალური ჯგუფები
კატეგორია: კორეელი მუსიკოსები
კატეგორია: ამერიკელი მომღერლები
კატეგორია: ქალი მომღერლები
კატეგორია: 2010-იანი წლები მუსიკაში
კატეგორია: 2000-იანი წლების მუსიკალური ჯგუფები
კატეგორია:ცოცხალი ადამიანები